De Lille krap politieke kaarte deurmekaar | Maroela Media
De Lille se aankondiging dat sy 'n politieke beweging "vir die goeie mense" gaan begin, kan Kapenaars wat deurgaans in die verlede en masse vir die DA gestem het, voor 'n penarie plaas.
In die 2014-verkiesing het die DA 57% van die Wes-Kaapse stemme getrek op die nasionale stembrief, en 59% op die provinsiale stembrief. In die dae van die party wat De Lille gelei het voordat sy by die DA aangesluit het, het daardie party (die Onafhanklike Demokrate) tussen 4% en 7% steun in die Wes-Kaap geniet, wat die DA bekommerd sal maak dat sy volstrekte meerderheid in die provinsie in die slag kan bly.
Gegewe die wyse waarop die DA kwetsende en dikwels onwaar aanvalle op De Lille en haar ondersteuners geloods het en nou selfs daarmee voortgaan, en die vurigheid waarmee sy haarself verdedig, lyk samewerking tussen haar te stigte party en die DA na volgende jaar se verkiesing uiters onwaarskynlik.
Volgens alle kwantifiseerbare amptelike maatstawwe is die Wes-Kaap by verre die bes regeerde provinsie in die land, en selfs Wes-Kapenaars wat keelvol is vir die huidige sirkusagtige en bitsige gedrag van die DA sal huiwerig wees om enigeen die geleentheid te gee om die ANC weer by die agterdeur in te laat om die provinsie te regeer, soos die Nasionale Party van Marthinus van Schalkwyk in 2004 gedoen het.
Die chaotiese binnegevegte in die Wes-Kaapse ANC en nou ook die Wes-Kaapse EFF beteken dat hoewel die DA se gedrag vir baie Wes-Kapenaars afkeurenswaardig blyk te wees (die DA het gemiddeld 10 persentasiepunte steun verloor in Wes-Kaapse tussenverkiesings die afgelope jaar) laat die provinsiale alternatiewe tot die DA nie juis aantreklik lyk nie.
Ek kry altyd die gevoel dat sy veral as mens kyk hoe sy oor die jare van een party na die volgende gespring en rondgeval het dat die motiveering gedryf word uit ongelukkigheid en spite
Dit is kommerwekkend hoe die media die DA in 'n negatiewe lig probeer stel. Ons weet dat die media aan die WO behoort. Ek is glad nie 'n DA ondersteuner nie, maar dit laat 'n wrang smaak in die mond om te sien hoe die EFF mediadekking ontvang ivm die DA. Geld praat harder as waardes.
Ek het altyd geweet sy sal die DA nog in die rug steek. Sy was haar hele lewe lank n opportunis wat posisie afdwing. Sy was n PAC wat lekker saam gesing het Kill the Boer. Kon nooit verstaan hoekom die DA haar as Burgemeester laat verkies nie. Maar duisende goeie Afrikaners het die DA vertrou. Hoop hulle keer nou terug na hulle tuiste. N party wat hulle christelike beginsels en norme voorskryf soos die VF+
Lag so lekker vir ou Zille wat die een opstopper na die ander kry van haar gabbas wat sy so vertrou het ????